Tafelsafit tafinumulujit (tamesbinanit): nufa deg udlis n Saɛid ƐELLUC anagmay, amaru amarruki yesbadu-d abrid-a; tettuɣal tfinumulujit ɣer Idmand Husrel, tettarra lwelha-is ɣer tarrayt i seg ara yettwaxdam umahil (leqdic) ibaɣuren n tfelsafit-a deg tesleḍt tsentalant; akk leqdicat mi ara yili uḍru-a, ad yili d anesbaɣur seg tama n yinumak d yiḥulfan, seg tbadut-a, ttbanent-d tmiḍranin i ɣef tbedd tfinumulujit, Husrel yettwali, tamussni d umaḍal n berra d wayen yellan deg berra, sɛan tilawt ibanen, tanefsit ad ttili teẓra akk tiɣawsiwin n berra, d yimanis, d ayen yellan deg ugama, tamiḍrant-a tekka-d seg tumant, akka i yettwali RICHARD, leqdic (amahil) aseklan s yiman-is d agraw n tumanin, tumant ur tettili neɣ ur tettuɣal ara d tumant alamma llan kra n tɣawsiwin yemgaraden d tumanin yellan deg tudert i yellan deg yiwen n usentel iwakken ad naweḍ ɣer talɣa n tmiḍrant tasnaɣamkant n tmiḍranin, ɣef waya asentel deg leqdic aseklan deg (tewsit taseklant), yettuɣal d tumant ma yella tuqtent tumanin i d-yettwallsen deg yal tikkelt.